I min feriebolig i Spanien er der på badeværelset et gulv af linoleum. Gulvet er blevet mat og kedeligt, og det ser også snavset ud. Hvordan kan jeg rense og polere det op?
Der er noget, der kan tyde på, at gulvet er blevet vasket med flydende rengøringsmiddel, som linoleum ikke kan tåle. Hvis du vasker det nu og fremover med sæbespåner, tror jeg, at det kan blive flot igen, da det på den måde får tilført det manglende fedtstof.